ERW วิ่งเกือบ 4% โบรกแนะ “ซื้อเก็งกำไร” ลุ้น Q1 โตต่อ
ERW วิ่งเกือบ 4% ราคาแตะ 5.10 บ. โบรกแนะ “ซื้อเก็งกำไร” รับนักท่องเที่ยวฟื้น หนุนกำไรไตรมาส 1/66 โตต่อ ราคาเป้าหมาย IAA Consensus ที่ 5.45 บาท
ERW วิ่งเกือบ 4% โบรกแนะ “ซื้อเก็งกำไร” รับนักท่องเที่ยวฟื้น หนุนกำไร Q1 โตต่อ
8 มี.ค. 2566

ผู้สื่อข่าวรายงานว่า วันนี้ (8 มี.ค.66) ราคาหุ้นบริษัท ดิ เอราวัณ กรุ๊ป จำกัด (มหาชน) หรือ ERW ล่าสุด ณ เวลา 16:03 น. อยู่ที่ระดับ 5.10 บาท บวก 0.18 บาท หรือ 3.66% สูงสุดที่ระดับ 5.15 บาท ต่ำสุดที่ระดับ 4.90 บาท ด้วยมูลค่าซื้อขาย 79.87 ล้านบาท

ทั้งนี้บล.คิงส์ฟอร์ด ระบุในบทวิเคราะห์ แนะนำ “ซื้อเก็งกำไร” หุ้น ERW ราคาเป้าหมาย IAA Consensus ที่ 5.45 บาท ผลประกอบการไตรมาส 4/65 มีพลิกเป็นกําไรสุทธิ 235 ล้านบาท หนุนจากตัวเลขนักท่องเที่ยวที่ฟื้นตัวเร็วกว่าคาด หลังสถานการณ์ Covid-19 คลี่คลาย ส่งผลให้อัตราการเข้าพักโรงแรมขยายตัวได้ดี ส่วน ADR และ RevPar ซึ่งสูงกว่าช่วง Pre-Covid แล้ว ขณะที่ Budget Hotel – Hop Inn ฟื้นตัวตาม Domestic Demand ในช่วงไตรมาส 1/66 ยังเห็นโมเมนตัมการฟื้นตัวต่อเนื่องจาก China Reopening โดยคาดว่านักท่องเที่ยวจีนเข้ามามากขึ้นในครึ่งปีหลังปี 66 ส่วนทั้งปี ททท.ประมาณการนักท่องเที่ยวต่างชาติปี 66 ที่ 25 ล้านคน ช่วยให้ผลประกอบการของบริษัทสามารถพลิกเป็นกําไรในปี 66 ทั้งนี้ตลาดคาดกําไรปี 66 จะอยู่ที่ 482 ล้านบาท